জানা যায়, ৭ জন ডাকাতের মুখোশ পরিহিত একটি দল ধারালো অস্ত্র-সস্ত্রে সজ্জিত হয়ে বাসার জানালার গ্রিল কেটে ভেতরে প্রবেশ করে। ঘরে ঢুকেই তারা অধ্যাপক খানের বড় ছেলে প্রাইভেট বিশ্ববিদ্যালয়ের শিক্ষক শাওন খান, অধ্যাপক খানের স্ত্রী এবং অধ্যাপকের হাত-পা বেঁধে ফেলে। অস্ত্রের ভয় দেখিয়ে তাদের কাছ থেকে চাবি নিয়ে স্টিলের আলমিরায় রক্ষিত নগদ ৯০ হাজার টাকা, ৬ টি দামি মোবাইল সেট, সোনার গহনাসহ মূল্যবান জিনিসপত্র নিয়ে যায়। প্রায় ত্রিশ মিনিট ধরে অপারেশন চালিয়ে ডাকাতদল নির্বিঘ্নে চলে যায়। পরে অধ্যাপক খানের ডাক-চিৎকারে আশপাশের মানুষ এসে তাদের উদ্ধার করে।